רחמיסטריווקא (הויף)

רחמיסטריווקא איז א שטעטל אינעם טשערקאסער געגנט פון היינטיקער אוקראינע, וואו הר"ר יוחנן טווערסקי, דער יונגסטער זון פונעם טשערנאבלער מגיד און אן איידעם פון הר"ר פינחס פון קאלק, האט אויפגעשטעלט זיין הויף. די רחמיסטריווקער רבי'ס זענען פון דער טשערנאבילער גזע.

ס'זענען דא היינט צוויי רבי'ס, איינער אין בארא פארק און זיין נעפֿע אין ירושלים, וואס האלטן זיך שטארק בידידות.

געשיכטע
אין תרנ"ה איז דער ערשטער רבי, רבי יוחנן נסתלק געווארן, און מ'האט אים באהאלטן אין דעם בית עולם און געבויט אויפן קבר אן אוהל.

זיינע זון האבען ממשיך געווען ביז עס איז גווארען שווער צו וואינען וועגען די פילע פאגראמען זענען זיי ארויף קיין ארץ ישראל און איבערגעפלאנצט די הויף אין ירושלים עיר הקודש

רבי מאטעלע (מרדכי), א זון פון רבי יוחנן, האט עולה געווען קיין ארץ ישראל און איבערגעפלאנצט דעם הויף אין ירושלים. נאך זיין פטירה האט געפירט רבי נחום אין ירושלים.

נאך ר' נחום'ס פטירה האבן געפירט אין ירושלים זיינע קינדער, ר' אברהם דוב מיט ר' דודיע, וואס יעדער האט באוואונדערט דאס אחדות צווישן זיי. זיי האבן זיך געטיילט מיט אלע כיבודים אלע זאגעריי האט געזאגט ר' דודיע זייענדיג א חזן און סנדקאות וכדומה איז געווען פאר ר' אברהם בער. אנדערע האבען געמיינט אז ר' אברהם דוב איז דער רבי, און ר' דוד דער שמש, זייענדיג אזא פשטן און אזא עניו, קוויטלעך האט מען גענומען צוזאמען מיט ברודערשאפט און ליבשאפט.

נאך דער פטירה פון ר' אברהם בער איז געווען זיין זון ר' אפרים א שטיק צייט רבי צוזאמען מיט זיין פעטער ר' דודיע. ר' אפרים איז געווען דער אפוטרופס פון דער ירושה פון זיין עלטער פעטער ר' מאטעלע.

נאך ר' דוד׳ס פטירה האט ממלא מקום געווען זיין זון ר' יוחנטשע און זיינע זין זענען ר' מאטל אין ירושלים און  רבי חי יצחק אין בארא פארק.

וואס איז געווען צו באוואונדערען צוויי ברידער מיט אזא ענווה, דאן איז ראחמיסטריווקא געווארן פון א שטיבל אויף רחוב שפת אמת א וועלט'ס חסידות מיט טויזנטער אנהענגער און גרויסע שולן מוסדות און שטיבלעך ארום דער וועלט.

רחמיסטריווקער רבי'ס און  ייחוס

רבי יוחנן טווערסקי (ה'תקע"ו - ד' ניסן ה'תרנ"ה), דער ערשטער רחמיסטריווקא רבי, א זון פון רבי מאטעלע טשערנאבלער, דער זון פונעם מאור עינים, פון די תלמידי בעש"ט.

 רבי דוד טווערסקי (רבי דוד'ל זלאטיפאלער) ( - י"א טבת ה'תרע"ה), פון זלאטיפאלי. ער האט געהייראט מרת בת־ציון צפורה פייגא א טאכטער פונעם בית אהרן.
 רבי מרדכי יוסף טווערסקי ( - כ"ו אייר ה'תרפ"ט אין ווארשא), פון זלאטיפאלי. ער האט געהייראט א טאכטער פון רבי אברהם יהושע העשיל טווערסקי, פון סקווירא.
 רבי מנחם נחום טווערסקי הי"ד.
 רבי זאב טווערסקי הי"ד.
 רבי צבי אריה טווערסקי (ה'תר"ן (אומגעפער) - י"ח אב ה'תשכ"ח), פון תל אביב. ער האט געהייראט מרת חוה ( - ט"ז סיון ה'תש"ג), א טאכטער פון רבי ישראל פרידמאן, טשארטקאווער רבי.
 רבי פינחס ביבערפעלד (ה'תרע"ה - ה'תשנ"ט), איידעם פון רבי צבי אריה טווערסקי

 רבי מרדכי טווערסקי הי"ד (רבי מאטעלע ראחמסטריווקער), (ה'ת"ר - י"ז אייר ה'תר"ף), פון רחמיסטריווקא-ירושלים.
 רבי משה טווערסקי פון אדעסע
 רבי פנחס טווערסקי הי"ד (רבי פיניעלע אוסטילער) (ה'תר"ם - י"ט אייר ה'תש"ג), פון אוסטילא. ער האט געהייראט א טאכטער פון הרב ישכר דוב רוקח רב אין בעלזא.
 מרת טראני, די ווייב פון רבי יעקב יוסף טווערסקי, סקווערער רבי

 רבי מנחם נחום'טשע טווערסקי (ה'תר"ג - כ"ח שבט ה'תרצ"ו), פון רחמיסטריווקא-ירושלים. ער האט געהייראט מרת חוה א טאכטער פון רבי זאב אוירבאך.
 רבי אברהם דוב טווערסקי (ה'תרכ"ה - כ"ט אב ה'תש"ה), פון רחמיסטריווקא.
 רבי אפרים טווערסקי (ירושלים)
 רבי דוד טווערסקי 
 רבי יוחנן טווערסקי 
 רבי דוד טווערסקי (ה'תרל"ב - י"ג תמוז ה'תשי"א). ער האט געהייראט א טאכטער פון הרב אברהם יהושע העשיל טווערסקי, פון סקווירא.
 רבי יוחנן טווערסקי (י"ז מנחם אב ה'תרס"ג - כ' כסלו ה'תשמ"ב), רחמיסטריווקער רבי פון ירושלים.
 רבי ישראל מרדכי טווערסקי (ז' סיון ה'תרפ"ט - כ"ב סיון ה'תשס"ד), רחמיסטריווקער רבי פון ירושלים.
 רבי דוד טווערסקי, רחמיסטריווקער רבי פון ירושלים.
 רבי נחמן יוסף טווערסקי.
 רבי חי יצחק טווערסקי, רחמיסטריווקער רבי פון בארא פארק.
 רבי אברהם דוב טווערסקי, רחמסטריווקא - מאנסי.
 רבי משה טווערסקי פון פאריז.
 רבי יעקב יוסף טווערסקי (ה'תר"ל (אומגעפער) - י"ג אייר ה'תרצ"א), פון סטאניסלאוו.

 רבי זאב וואלף (וועלוועל) טווערסקי (ה' אדר ה'תר"י - כ' ניסן ה'תרצ"ז), פון רחמיסטריווקא ירושלים. ער האט געהייראט מרת בת שבע, א טאכטער פון רבי ישעיה משולם זושא טווערסקי, פון טשערנאביל 
 רבי דוד טווערסקי, אן איידעם פון רבי אברהם דוב טווערסקי (ה'תרכ"ה - כ"ט אב ה'תש"ה), פון רחמיסטריווקא.

 מרת שיינדיל, די ווייב פון רבי משה פון טשעשילניק, א זון פון רבי שלמה פון סאווראן.

 מרת פייגא, די ווייב פון רבי יעקב אריה לייב טווערסקי (ה'תר"ז (אומגעפער) - כ"ח אייר ה'תרע"ח), פון טוריסק, א זון פון אברהם טווערסקי, דער טריסקער מגיד.

 מרת מלכה, די ווייב פון רבי יצחק פרידמאן (ב' תשרי ה'תר"י - י"ז אדר ה'תרע"ז), פון באיאן, דער פחד יצחק.

 די ווייב פון רבי מרדכי טווערסקי פון שפיקאוו.

 זעט אויך
טשערנאבילער גזע